b"\n_START_ARTICLE_\nNaci\xc3\xb3 Pomo Pinoleville\n_START_SECTION_\nReserva\n_START_PARAGRAPH_\nLa reserva de la Naci\xc3\xb3 Pomo Pinoleville \xc3\xa9s la ranxeria Pinoleville. La parcel\xc2\xb7la principal de terra ocupa 99 acres (400.000 metres quadrats) al comtat de Mendocino, on hi viuen aproximadament 70 membres tribals. Una segona parcel\xc2\xb7la, situada al comtat de Lake (Calif\xc3\xb2rnia), t\xc3\xa9 6,7 acres (27.000 metres quadrats). La tribu est\xc3\xa0 tractant d'ubicar la segona parcel\xc2\xb7la en fide\xc3\xafcom\xc3\xads i desenvolupar-la amb habitatge. La Ranxeria fou terminada pel govern federal dels Estats Units per\xc3\xb2 fou restaurada en la d\xc3\xa8cada de 1980.\n_START_SECTION_\nHist\xc3\xb2ria\n_START_PARAGRAPH_\nEls pomo que esdevingueren banda Pinoleville vivien al nord de la vall d'Ukiah, per\xc3\xb2 les seves terres ancestrals van ser enva\xc3\xafdes per colons estrangers a mitjans del segle XIX. La seva reserva va ser establerta el 1911 pel govern federal dels Estats Units, per\xc3\xb2 es va acabar en 1966 sota la Llei de Ranxeries de Calif\xc3\xb2rnia. Van perdre r\xc3\xa0pidament el 50% de la terra de la reserva. El 1979 la banda Pinoleville es va unir a la demanda col\xc2\xb7lectiva Tillie Hardwick v. the United States, que finalment es va resoldre a favor de les tribus. Els pomo Pinoleville van recuperar el reconeixement federal i restauraren llur reserva original amb estatut federal._NEWLINE_La tribu dirigeix llurs negocis des d'Ukiah (Calif\xc3\xb2rnia).\n_START_SECTION_\nServeis tribals i projectes\n_START_PARAGRAPH_\nLa Naci\xc3\xb3 Pomo Pinoleville gestiona un programa d'habitatge, un departament de medi ambient, Programa Head Start, formaci\xc3\xb3 professional i una oficina de preservaci\xc3\xb3 hist\xc3\xb2rica._NEWLINE_Per tal de millorar l'alimentaci\xc3\xb3 i el medi ambient local, la Naci\xc3\xb3 Pomo Pinoleville va crear un programa d'horticultura, que se centra a educar la joventut tribal sobre les plantes, millorar l'autoestima i proporcionar habilitats. Els Pinole Nation Gardens inclouen un hivernacle, horts, dos jardins i zones de restauraci\xc3\xb3 de plantes natives a Ukiah."